text: VM-kvalifikation i Vejen får royalt besøg
  29 juli 2016 kl. 12.24
  Fredag eftermiddag gæster prinsesse Benedikte Vejen, når kvalifikationen til VM i handicap-fodbold starter.
  Vejen Idrætscenter får royalt besøg når Dansk Handicap Idræts-Forbund, DHIF, åbner VM-kvalifikationen i handicapfodbold. Prinsesse Bennedikte, som siden 1963 har været protektor for DHIF, deltager nemlig i åbningsceremonien inden de 300 spillere, trænere og hjælpere skal dyste om en plads til VM i Argentina i 2017.
  - Vi er stolte af at prinsesse Benedikte har valgt at deltage i turneringens åbning, og der er ingen tvivl om at både det danske landshold og vores mange udenlandske gæster føler det som et stort skulderklap.
  I første kamp fredag kl. 16, som prinsesse Benedikte også overværer, møder Danmark gæsterne fra Canada. I alt deltager 13 nationer i kvalifikationerne fra fredag indtil næste lørdag.
  